- વિરમગામ, માંડલ તેમજ દેત્રોજ પંથકના ધારાસભ્ય લાખાભાઇ ભરવાડની રજૂઆતના પગલે ત્રણેય તાલુકાના ખેડૂતોને પોતાનો પાક બચાવવા માટે નર્મદાનું પાણી 31મી ઓક્ટોમ્બર સુધીમાં પાણી આપવામા આવશે. લાખાભાઇ ભરવાડની રજૂઆત હતી કે રાજય સરકારે 150થી વધુ ગામડાઓને પછાત જાહેર કર્યા છે ત્યારે સદર નિર્ણય તાલુકામાં જગતના તાત માટે આશિર્વાદ સમાન બન્યો છે. ત્યારે વિરમગામ - માંડલ - દેત્રોજના ખેડૂતોને પોતાના મુરઝાતા પાકને બચાવવા માટે નર્મદાના નીર 31મી ઓક્ટોમ્બર સુધીમા પાણી આપવાનો નિર્ણય સરકાર દ્વારા કરવામાં આવ્યો છે. જોકે સરકારના આ નિર્ણય અને લાખાભાઇની રજૂઆત ખેડૂતોએ આવકારી હતી. સાથે સાથે ધારાસભ્યે વધુમાં જણાવ્યું હતું કે છેલ્લાં એક વર્ષથી જે ખેડૂતોને પાક વીમા નથી ચૂકવવામાં નથી આવ્યા, તેવા લાભાર્થીઓને પણ વહેલી તકે પાક વીમો ચૂકવવામાં આવશે. તદ્ઉપરાંત જે ખેડૂતોએ પાક ધિરાણ લીધું હોય તેવા ખેડૂતોને વ્યાજમાંથી મુક્તિ મળે તેવી રજૂઆત પણ રાજ્ય સરકાર સમક્ષ કરાઈ છે.